title: "Sogdisk (Spriik)"
text: "Sogdisk wiar en uastiraans spriik, wat uun det madelasiaatisk regiuun faan Sogdien, uun det Usbekistaan an Tadschikistaan faan daaling, an uk uun sogdisk gemianskapen uun Schiina spreegen wurd. Det wiar uun det 7. juarhunert det ferkiarsspriik loongs at Siisenstruat. En spriikwiis faan\u2019t spriik, wat uun det 8. juarhunert uun det Osruuschana regiuun spreegen wurd, wurd det Jaghnoobisk Spriik faan daaling. At skraft faan\u2019t spriik kaam faan det Arameeisk Skraft an wiar f\u00f6\u00f6rluuper faan d\u00f6n Uiguurisk an Mongoolisk skraften.\n\nIraansk spriaken"